laion/Wikipedia-Exotic huggingface dataset:
ফাহিম মোহাম্মদ

ফাহিম মোহাম্মদ (জন্ম ২৬ জুলাই ২০০০) তিনি একজন ফ্রান্স - বাংলাদেশী দাবা খেলোয়াড়। তিনি ২০১৭ সালে থেকে একজন দাবাড়ু ফিদে মাস্টার । তার সর্বোচ্চ রেটিং ছিল ২৩৮৩ (জুন ২০১৮ সালে )। তিনি ২০০০ সালে বাংলাদেশের ঢাকায় জন্মগ্রহণ করেন এবং ২০০৮ সালে তার বাবার সাথে ফ্রান্সে চলে আসেন। পরিবারটি রাজনৈতিক আশ্রয় চেয়েছিল যা প্রাথমিকভাবে ফরাসি কর্তৃপক্ষ প্রত্যাখ্যান করেছিল। এদিকে ফাহিম ক্রিটিলের দাবা ক্লাবে দাবা খেলা শুরু করেছিলেন। তিনি ২০১২ সালে অনূর্ধ্ব -১২ বিভাগে জাতীয় দাবা চ্যাম্পিয়ন হন। তিনি দাবা খেলায় দক্ষতা অর্জন করতে থাকেন এবং ২০১৬ সালের মধ্যে তাঁর এলো রেটিং বেড়ে ২২৭৬ হয়ে যায় , যা তাঁকে অনূর্ধ্ব -১৬ বিভাগে বিশ্বের শীর্ষ ১৫০ খেলোয়াড়ের মধ্যে স্থান পায়। ২০১৪ সালে সোফি লে কলেনেক এবং জেভিয়ার পারমেন্টিয়ারের একটি বইয়ে ফাহিমের জীবনকাহিনী বলা হয়েছে । বইটি ' এ কিং ইন হাইডিং " শিরোনামে ইংরেজি সহ একাধিক ভাষায় অনুবাদ করা হয়েছে। বইটি ফাহিম নামে একটি চলচ্চিত্রেও রূপান্তরিত হয়েছে। পিয়েরে - ফ্রাঙ্কোইস মার্টিন - লাভাল পরিচালিত এবং জেরার্ড ডেপারডিউ অভিনীত চলচ্চিত্রটি ২০১৯ সালে মুক্তি পায়। "Le jeune roi des échecs de passage à Châlons"। www.lhebdoduvendredi.com (ফরাসি ভাষায়)। ২০১৮-০২-১৫।
আস্তানা বড় মসজিদ

আস্তানা বড় মসজিদ (কাজাখ: Астана қаласының бас мешіті; রাশিয়ান: bolshaya мечеть Астаны) হল কাজাখস্তানের আস্তানা নামক স্থানের একটি মসজিদ। এটি মধ্য এশিয়ার বৃহত্তম মসজিদ এবং শুধু তাই নয়, এটি বিশ্বের অন্যতম বৃহত্তম মসজিদ হিসেবেও বিবেচিত। মসজিদের প্রধান গম্বুজটি বিশ্বের সবচেয়ে বড়। গম্বুজটির উচ্চতা প্রায় ৮৩.২ মিটার এবং এর ব্যাস ৬২ মিটার। চারপাশের চারটি মিনার ১৩০ মিটার। ইসলামের পাঁচটি স্তম্ভ - ঈমান, সালাত, রোজা, জাকাত এবং হজ্জ প্রতীক হিসাবে পাঁচটি অংশ দিয়ে তৈরি। বাম দিকের একটি টাওয়ার জনসাধারণের জন্য খুলে দেওয়া হয়েছে। অতিথিরা একটি লিফটে উঠতে পারেন। উঠে শহরের অপরুপ দৃশ্যে অবলোকন ও প্রশংসা করতে পারেন। মসজিদের প্রবেশদ্বারটিকে বিশ্বের সবচেয়ে লম্বা কাঠের দরজাগুলির মধ্যে একটি হিসেবে বিবেচনা করা হয়। এটি দেড় টন ওজনের ১২.৪ মিটারে দাঁড়িয়ে আছে। উপাদানটি শক্ত ইরোকো কাঠ দিয়ে তৈরি, যা গ্রীষ্মমণ্ডলীয় আফ্রিকায় জন্মে। দরজাগুলি কাজাখ নিদর্শন এবং বাইরের দেয়ালগুলি একটি নীল পটভূমিতে সাদা আরবি লিপি দিয়ে সজ্জিত। মসজিদের অভ্যন্তরীণ দরজাগুলি ১২ মিটার উঁচু। জানালাগুলি রঙিন অলঙ্কার সহ হস্তনির্মিত দাগযুক্ত কাঁচের তৈরি। মসজিদের দেয়াল এবং গম্বুজের ভিতরে রঙিন নিদর্শন, কোরআনের আয়াত এবং দোয়া-প্রার্থনা দিয়ে সজ্জিত করা হয়েছে। আরবি ক্যালিগ্রাফি চিত্রিত করেছেন কাজাখ মাস্টার আসিলবেক বাইজাকুলি। কিবলার দিকে মুখ করে দেয়ালে আল্লাহর ৯৯টি নাম খোদাই করা আছে, যা ভেতর থেকে সোনালী আলোয় আলোকিত। মোজাইক প্রাচীরটি ১০০ মিটার দীর্ঘ এবং ২২.৪ মিটার উঁচু এবং এতে বিভিন্ন রঙের ২৫ মিলিয়ন গ্লাস রয়েছে। বড় হল ঘরটি এবং মহিলাদের প্রার্থনার এরিয়াটি সম্পূর্ণরূপে কাজাখ আলংকারিক কার্পেটে আচ্ছাদিত। কার্পেটের মোট এলাকা হল ১৫,৫২৫ বর্গ মিটার, এটি বিশ্বের বৃহত্তম হস্তনির্মিত কার্পেট তৈরি করে বিছানো। কাজাখস্তানে ইসলাম Khangerey, Alua (২০২২-০৮-১২)। "Largest Mosque in Central Asia Opens in Nur-Sultan"। The Qazaqstan Monitor। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে আস্তানা বড় মসজিদ সংক্রান্ত মিডিয়া রয়েছে।
জরুরি চিকিৎসা

জরুরি চিকিৎসা বলতে কোনও প্রকট জখম, আঘাত, অসুস্থতা বা রোগের চিকিৎসাকে বোঝায় যেটি কোনও ব্যক্তির জীবনের জন্য তাৎক্ষণিক ঝুঁকির কারণ কিংবা তার দীর্ঘমেয়াদী স্বাস্থ্যের জন্য ঝুঁকির কারণ। রোগীর ঐরূপ অবস্থাকে জরুরি চিকিৎসনীয় অবস্থা বলে। কদাচিৎ এটিকে "হয় জীবনহানি নয় অঙ্গহানি"মূলক পরিস্থিতি হিসেবে ডাকা হয়। এইসব জরুরি অবস্থাতে সাধারণত বিশেষভাবে দক্ষ ব্যক্তির সহায়তার দরকার হয়, কেননা কিছু কিছু জরুরি অবস্থা যেমন হৃদরোগ, শ্বাসরোগ বা পরিপাকনালির রোগ রোগীর নিজের পক্ষে সামাল দেওয়া সম্ভব হয় না। জরুরি অবস্থার কতটুকু গুরুতর, তার উপর নির্ভর করে এবং প্রদত্ত চিকিৎসার গুণমান অনুযায়ী একাধিক স্তরের চিকিৎসা সেবার প্রয়োজন হতে পারে, যেমন প্রাথমিক চিকিৎসা প্রদায়ক থেকে শুরু করে জরুরি চিকিৎসা কারিগর, আধা-চিকিৎসক, জরুরি চিকিৎসক ও অবেদনবিদদের হস্তক্ষেপ করার প্রয়োজন হতে পারে। কোনও জরুরি চিকিৎসনীয় অবস্থার প্রত্যুত্তর কী ব্যবস্থা নেওয়া হবে, তা পরিস্থিতি, রোগী ও লভ্য সম্পদের উপর নির্ভর করে। এছাড়া জরুরি অবস্থাটি হাসপাতালে পরিচর্যাধীন অবস্থায় নাকি সড়কে বা বাসগৃহে বা অন্যত্র ঘটেছে কি না, তার উপরেও ব্যবস্থাগ্রহণ নির্ভর করে। AAOS 10th Edition Orange Book
সুয়শ প্রভুদেসাই

সুয়শ প্রভুদেসাই (জন্ম ৬ ডিসেম্বর ১৯৯৭) হলেন গোয়ার একজন ভারতীয় ক্রিকেটার যিনি ঘরোয়া ম্যাচে গোয়ার হয়ে এবং ইন্ডিয়ান প্রিমিয়ার লিগে রয়্যাল চ্যালেঞ্জার্স ব্যাঙ্গালোরের হয়ে খেলেন। তিনি ২৮ ফেব্রুয়ারি ২০১৭ এ ২০১৬-১৭ বিজয় হাজারে ট্রফিতে গোয়ার হয়ে লিস্ট এ অভিষেক করেন। তিনি ২০ নভেম্বর ২০১৮-এ ২০১৮-১৯ রঞ্জি ট্রফিতে গোয়ার হয়ে প্রথম-শ্রেণীর ক্রিকেটে অভিষেক করেন। ২২ ফেব্রুয়ারী ২০১৯-এ ২০১৮-১৯ সৈয়দ মুশতাক আলী ট্রফিতে গোয়ার হয়ে তার টি২০ অভিষেক হয়। ২০২১ সালের ফেব্রুয়ারিতে, ২০২১ ইন্ডিয়ান প্রিমিয়ার লিগের আগে প্রতিযোগিতার নিলামে প্রভুদেসাইকে রয়্যাল চ্যালেঞ্জার্স ব্যাঙ্গালোর কিনে নেয়। ২০২২ সালের ফেব্রুয়ারিতে, ২০২২ ইন্ডিয়ান প্রিমিয়ার লিগ প্রতিযোগিতায় নিলামে রয়্যাল চ্যালেঞ্জার্স ব্যাঙ্গালোর তাকে কিনে নেয়। "Suyash Prabhudessai"। ESPN Cricinfo। ১ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ১ মার্চ ২০১৭।  "Vijay Hazare Trophy, Group C: Bengal v Goa at Chennai, Feb 28, 2017"। ESPN Cricinfo। ২৬ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১ মার্চ ২০১৭।  "Elite, Group C, Ranji Trophy at Rohtak, Nov 20-23 2018"। ESPN Cricinfo। সংগ্রহের তারিখ ২০ নভেম্বর ২০১৮।  "Group C, Syed Mushtaq Ali Trophy at Indore, Feb 22 2019"। ESPN Cricinfo। সংগ্রহের তারিখ ২২ ফেব্রুয়ারি ২০১৯।  "IPL 2021 auction: The list of sold and unsold players"। ESPN Cricinfo। সংগ্রহের তারিখ ১৮ ফেব্রুয়ারি ২০২১।  "IPL 2022 auction: The list of sold and unsold players"। ESPN Cricinfo। সংগ্রহের তারিখ ১৩ ফেব্রুয়ারি ২০২২।  ইএসপিএনক্রিকইনফোতে সুয়শ প্রভুদেসাই (ইংরেজি)
আকাশ সিং (ক্রিকেটার, জন্ম ২০০২)

আকাশ সিং (জন্ম ২৬ এপ্রিল ২০০২) হলেন একজন ভারতীয় ক্রিকেটার যিনি ঘরোয়া ক্রিকেটে নাগাল্যান্ড এবং ইন্ডিয়ান প্রিমিয়ার লিগে চেন্নাই সুপার কিংসের হয়ে খেলেন। ২০১৯-২০ সৈয়দ মুশতাক আলী ট্রফিতে রাজস্থানের হয়ে ৯ নভেম্বর ২০১৯ তারিখে আকাশ তার টি২০ অভিষেক করেছিল। তার টি২০ অভিষেকের আগে, তিনি ২০১৯ সালের সেপ্টেম্বরে এসিসি অনূর্ধ্ব-১৯ এশিয়া কাপে ভারতীয় অনূর্ধ্ব-১৯ ক্রিকেট দলের প্রতিনিধিত্ব করেছিলেন, প্রতিযোগিতা চলাকালীন তিনটি ম্যাচে খেলেছিলেন। তাকে অনূর্ধ্ব-১৯ চ্যালেঞ্জার কাপের জন্য ইন্ডিয়া বি ক্রিকেট দলেও ডাকা হয়েছিল। ২০১৯ সালের ডিসেম্বরে, তাকে ২০২০ অনূর্ধ্ব-১৯ ক্রিকেট বিশ্বকাপের জন্য ভারতের স্কোয়াডে রাখা হয়েছিল। ২০২০ আইপিএল নিলামে, তাকে ২০২০ ইন্ডিয়ান প্রিমিয়ার লিগের আগে রাজস্থান রয়্যালস কিনে নেয় কিন্তু পরবর্তী নিলামের আগে অবমুক্তি দেওয়া হয়। ২০২১ সালের ফেব্রুয়ারিতে, ২০২১ ইন্ডিয়ান প্রিমিয়ার লিগের আগে আইপিএল নিলামে আকাশকে আবারো রাজস্থান রয়্যালস কিনে নেয়। তিনি ২৩ ফেব্রুয়ারী ২০২১ তারিখে ২০২০-২১ বিজয় হাজারে ট্রফিতে রাজস্থানের হয়ে তার লিস্ট এ অভিষেক করেছিলেন। ২০২৩ ইন্ডিয়ান প্রিমিয়ার লিগ-এ, আকাশ সিংকে চেন্নাই সুপার কিংস তাদের চোটের কারণে বাদ পড়ে যাওয়া বোলার মুকেশ চৌধুরীর স্থলাভিষিক্ত করতে চুক্তিবদ্ধ করে। "Akash Singh"। ESPN Cricinfo। সংগ্রহের তারিখ ৮ নভেম্বর ২০১৯।  "Group B, Syed Mushtaq Ali Trophy at Thumba, Nov 9 2019"। ESPN Cricinfo। সংগ্রহের তারিখ ৯ নভেম্বর ২০১৯।  "Syed Mushtaq Ali Trophy: Tanveer grabs four wickets as Rajasthan drub Manipur"। Times of India। সংগ্রহের তারিখ ৯ নভেম্বর ২০১৯।  "U-19 Asia Cup 2019: India thrash Pakistan by 60 runs"। India Today। সংগ্রহের তারিখ ৯ নভেম্বর ২০১৯।  "Records / Asian Cricket Council Under-19s Asia Cup, 2019: India Under-19s"। ESPN Cricinfo। সংগ্রহের তারিখ ৯ নভেম্বর ২০১৯।  "Indian teams for U19 Challenger Cup announced"। Hindustan Times। সংগ্রহের তারিখ ৯ নভেম্বর ২০১৯।  "Four-time champion India announce U19 Cricket World Cup squad"। Board of Control for Cricket in India। সংগ্রহের তারিখ ২ ডিসেম্বর ২০১৯।  "IPL auction analysis: Do the eight teams have their best XIs in place?"। ESPN Cricinfo। সংগ্রহের তারিখ ২০ ডিসেম্বর ২০১৯।  "IPL 2021 auction: The list of sold and unsold players"। ESPN Cricinfo। সংগ্রহের তারিখ ১৮ ফেব্রুয়ারি ২০২১।  "Elite, Group D, Jaipur, Feb 23 2021, Vijay Hazare Trophy"। ESPN Cricinfo। সংগ্রহের তারিখ ২৩ ফেব্রুয়ারি ২০২১।  ইএসপিএনক্রিকইনফোতে আকাশ সিং (ইংরেজি)
ষষ্ঠ ক্রুসেড

ষষ্ঠ ক্রুসেড ১২২৮ সালে জেরুসালেম পুনরায় অধিকারের উদ্দেশ্যে শুরু হয়। পঞ্চম ক্রুসেডের ব্যর্থতার মাত্র ৭ বছর পরে এটি শুরু হয়েছিল। এই ক্রুসেড শেষে জেরুসালেম খ্রিস্টান শক্তির অধীনে আসে।
পালায়ম জুমা মসজিদ

মসজিদ-ই জাহান-নুমা (বিশ্বচিন্তা মসজিদ) সাধারণত পালায়ম পল্লী হিসেবে পরিচিত হলো ভারতের কেরল রাজ্যের রাজধানী তিরুবনন্তপুরমের প্রধান মসজিদ। এটি একটি জামে মসজিদ (যেখানে মুসলিমদের জুমার নামাজ পড়ানো হয়)। তিরুবনন্তপুরমের সবচেয়ে গুরুত্বপূর্ণ মসজিদ হলো পালায়ম জামে মসজিদ। পালায়মে মসজিদটির সন্নিকটে একটি মন্দির ও খ্রিষ্টানদের একটি গির্জা অবস্থিত। যা কেরালা অধিবাসীদের মধ্যে ধর্মীয় সহিষ্ণুতা প্রতিষ্ঠা করেছে। তিরুবনন্তপুরমের পালায়ম মসজিদের ইতিহাস শুরু হয় ১৮১৩ সালে, যখন ব্রিটিশ ভারতীয় দ্বিতীয় রেজিমেন্ট সেখানে অবস্থান নিয়েছিল। পরবর্তীতে সেখানে ইদের নামাজ পড়ার উপযোগী উন্মুক্ত জায়গাসহ একটি ছোট মসজিদ (পাতালাপ্পাল্লি) নির্মাণ করা হয়। ১৮২৪ সালে এখানে ষষ্ঠ রেজিমেন্টকে মোতায়েন করা হলে, তারা জমিটি কিনে নেয় এবং লাব্বা পরিবার হতে একজন কাজী নিয়োগ দেন। নিয়োগটি লাব্বা পরিবারের শেখ মনসুর লাব্বাতে শেষ হয় এবং তিনি মসজিদের মুয়াযযিনকে মসজিদের সকল কাগজ বুঝিয়ে দেন। ১৮৪৮ সালে যখন ষষ্ঠদশ রেজিমেন্ট সেখানে মোতায়েন হয়, তাদের জমাদার আর হাবিলদাররা মসজিদের উল্লেখযোগ্য উন্নয়ন সম্পন্ন করেন। তারা মসজিদের একটি তোরণ নির্মাণ করেন এবং মসজিদের রক্ষণাবেক্ষণ ও দেখভালের জন্য বিভিন্ন ব্যবস্থা করেন। অন্যান্য রেজিমেন্ট যখন এখানে আসে, তাদের অফিসাররাও মসজিদটির আরও পরিবর্তন, পরিবর্ধন ও উন্নয়ন সাধন করেন। তাই মসজিদটির বয়স ২০০ বছরের কাছাকাছি। পরবর্তীতে ১৯৬০ এর দশকে ত্রিভানদ্রুমের অনেক জনদরদি ব্যবসায়ী ও সরকারি কর্মকর্তারা কাজি ও মৌলভি শেখ আবুল হাসান আলি আল-নুরির নেতৃত্বে বর্তমান পালায়ম জুমা মসজিদটির নানামুখি সংস্কার ও নির্মাণ কাজের দায়িত্ব নেন। ১৯৬৭ সালে ভারতের রাষ্ট্রপতি জাকির হুসেইন পালায়ম জুমা মসজিদ উদ্বোধন করেন। মুক্তিযোদ্ধা, বহুভাষাবিদ পন্ডিত শেখ আবুল হাসান আল-নুরি (১৯২১-২০১১) ছিলেন পালায়ম জুমা মসজিদের প্রথম ইমাম এবং তিনি এখানে ইমাম হিসেবে প্রায় দুই দশকের (১৯৫৯-১৯৭৯) কর্মজীবনে পালায়ম জুমা মসজিদকে একটি ছোট মসজিদ (পাতালাপ্পাল্লি) থেকে বর্তমান মর্যাদায় অধিষ্ঠিত করেন। শেখ আবুল হাসান আল নুরি ছিলেন পালায়ম জুমা মসজিদের প্রথম ইমাম। তিনি ১৯২১ সালে তামিলনাড়ুর থেনকাসিতে জন্মগ্রহন করেন। তিনি শেখ মনসুর লাব্বার স্থলাভিষিক্ত হন যিনি ৪৬ বছর ধরে হানাফি ইমাম হিসেবে মসজিদটিতে কর্মরত ছিলেন। তিনি বিদ্যালয় শেষ করেন রাজাপালায়ম হতে এবং স্নাতক অর্জন করেন তেনজাভুর হতে। স্নাতকোত্তর লেখাপড়ার উদ্দেশ্যে তিনি বার্মায় পাড়ি জমান এবং সেখানকার রেঙ্গুন শহরে শিক্ষকতা শুরু করেন। তিনি নয়টি ভাষাতে দক্ষ ছিলেন। ভাষাগুলো হলো আরবি, উর্দু, ফার্সি, মালয় এবং বর্মী। ১৯৪২ সালে তিনি উত্তর প্রদেশ ও দিল্লীতে ভারত ছাড়ো আন্দোলনে সক্রিয় হয়ে উঠেন। ১৯৫২ সালে তিনি থেনকাসিতে একটি মসজিদের ইমাম নিযুক্ত হন। ১৯৫৯ এর পর থেকে প্রায় দুই দশক ধরে তিনি পালায়ম জুমা মসজিদের ইমাম ও কাজি ছিলেন। তিনি বেশ কিছু বই লিখেন। তিনি ছিলেন একজন সুবক্তা, সমাজ সংস্কারক ও শিক্ষক। তিনি সংস্কারবাদি মানসিকতাকে ধারণ করতেন, নারী শিক্ষার পক্ষে কাজ করতেন, যৌতুক প্রথার বিরোধী ছিলেন এবং সুদমুক্ত ব্যাংকিং ব্যবস্থাকে উৎসাহ দিতেন। ১৯৭০ সালে তার অধীনে 'দারুল আমান' নামক একটি সুদমুক্ত ক্ষুদ্রঋণ ব্যবস্থা চালু হয়। "Palayam Juma Masjid"। tvmonnet.com। ৮ জুলাই ২০০৮ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
বড় মসজিদ, বুদাউন

জামে মসজিদ শামসি বা বড় মসজিদ,বুদাউন হল ভারতের উত্তর প্রদেশের বুদাউনের ঐতিহাসিক কেন্দ্রে নির্মিত একটি প্রধান মসজিদ। মসজিদটি তৎকালীন দিল্লী সালতানাতের শাসক শামসুদ্দিন ইলতুতমিশের দ্বারা নির্মিত হয়েছিল। এই মসজিদটি পারসিয়ান ও আফগান স্থাপত্যকে প্রতিফলিত করে। এর তিনটি ফটক রয়েছে: প্রধান ফটকটি শাকিল রোডের মুখোমুখি অবস্থানে রয়েছে। আর এটি লাল মার্বেল দিয়ে তৈরি এবং এটি ১০০ ফুট অবধি লম্বা। দ্বিতীয় ফটকটি হল ফারশোরী টোলায়, তৃতীয়টি সোথায়। এটির একটি কেন্দ্রীয় গম্বুজ রয়েছে যার চারপাশে আরও দুটি গম্বুজ রয়েছে এবং এছা্ড়া আরও ৫টি গম্বুজ রয়েছে। মেঝে সাদা মার্বেল (সাঙ্গেমারমার) দিয়ে তৈরি। এটির প্রাঙ্গনে একটি "হাউজ" (পুকুর) এবং তিনটি "উজুখানা" (শয়নকক্ষ এবং বসার ঘর) রয়েছে। মসজিদের দুই পাশ আবাসিক ব্লক দ্বারা চিহ্নিত করা হয়েছে যাকে জামে মসজিদ কোয়ার্টার বলে। মসজিদটি সোথা মহল্লা নামে একটি উঁচু এলাকায় নির্মিত। এটিকে বুদাউন শহরের সর্বোচ্চ স্থাপনা বলা যেতে পারে। এই মসজিদটি দিল্লির জামে মসজিদের পরে দেশের তৃতীয় প্রাচীনতম হিসেবে বিদ্যমান এবং সপ্তম বৃহত্তম মসজিদ হিসেবে বিবেচিত। যার মান ধারণক্ষমতা ২৩৫০০। মসজিদের নির্মিত অংশটি দেশের অন্য যেকোনো মসজিদের চেয়ে বড়। দিল্লির জামে মসজিদ সম্প্রসারণের আগে এটি ছিল দেশের সবচেয়ে বড় এবং বিখ্যাত মসজিদ। মসজিদের কেন্দ্রীয় গম্বুজটি দেশের যেকোনো মসজিদের গম্বুজের জন্য সবচেয়ে বড় বলে বিবেচিত হয়। এটি জাতীয় গুরুত্বের একটি স্মৃতিস্তম্ভ এবং একটি জাতীয় ঐতিহ্যবাহী স্থানও। ২০২২ সালের অক্টোবরে হিন্দু সংগঠনগুলি মসজিদের জায়গাটিকে একটি হিন্দু মন্দির মসজিদের ভিত্তি ছিল এমন একটি দাবি করেছিল। এছাড়া তারা মসজিদটি ভেঙ্গে হিন্দু মন্দির হিসেবে জায়গাটিকে পুনরুদ্ধার করারও দাবি করেছিল। বাবরি মসজিদ লাল দরজা মসজিদ আলমগীর মসজিদ মোতি মসজিদ (আগ্রা দুর্গ) জামে মসজিদ, দিলদার নগর "Budaun"। Encyclopædia Britannica, Inc.। সংগ্রহের তারিখ ১০ নভেম্বর ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Thousands of mosques targeted as Hindu nationalists try to rewrite India's history"। the Guardian (ইংরেজি ভাষায়)। ২০২২-১০-৩০। সংগ্রহের তারিখ ২০২২-১২-০৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
দারুসসালাম বড় মসজিদ, পালংকা রায়া

দারুসসালাম বড় মসজিদ, পালংকা রায়া হলো মধ্য কালিমান্তানের একটি অন্যতম মসজিদ। এই বিশাল মসজিদটি জেকান রায়া, পালংকা রায়া জেলার জর্জ ওবোস স্ট্রিটে অবস্থিত। এই মসজিদটি পালংকা রায়ার ইসলামিক সেন্টার এলাকায় অবস্থিত। এই বিশাল মসজিদটি মধ্য কালিমান্তান প্রদেশের রাজধানী শহরের অন্যতম গুরুত্বপূর্ণ আইকন। এই বিশাল মসজিদটি ১৯৮৪ সালে অমল বাকতি মুসলিম প্যানকাসিলা ফাউন্ডেশনের উদ্যোগে চার-পার্শ্বযুক্ত পিরামিডের তিন স্তর বিশিষ্ট ঐতিহ্যবাহী ছাদ আকৃতির দ্বারা নির্মিত হয়েছিল। পরবর্তীতে ২০১০ সালে সেন্ট্রাল কালিমন্তানের প্রাদেশিক সরকার একটি মসজিদ নির্মাণের ইচ্ছা পোষণ করেন যেটি হবে পালংকা রায়া শহরের বিশাল মসজিদ। তাই, দারুসসালাম বড় মসজিদ ২০১১ সালে সংস্কার করা হয়েছিল। সংস্কার প্রক্রিয়া সম্পূর্ণ হতে তিন বছর সময় লেগেছিল। ২০১৪ সাল পর্যন্ত এর সংস্কার কাজ সম্পন্ন হয়। এই মসজিদটি সে সময়ের সেন্ট্রাল কালিমান্তানের গভর্নর মিঃ অগাস্টিন তেরাস নারাং উদ্বোধন করেছিলেন। দারুসসালাম বড় মসজিদের বিল্ডিং এলাকা ৪০,০০০ বর্গ মিটার (৪৩০,০০০ বর্গ ফুট)। এই বিশাল মসজিদটি ২,০২৮ বর্গ মিটার (২১,৮৩০ বর্গ ফুট) প্রার্থনা এলাকায় আরও ১০,০০০ মুসল্লিদের ধারণ করতে পারে। এই বিশাল মসজিদের স্থাপত্য হল উত্তর-আধুনিকতা, ইসলামি স্থাপত্য এবং স্থানীয় দায়াক স্থাপত্যে-এর মিশ্রণ। ঐতিহ্যবাহী দায়াক স্থাপত্যের চিহ্ন বিল্ডিংয়ের বাহ্যিক নকশা হিসেবে ঐতিহ্যবাহী দায়াক-খোদাই করা ঢাল থেকে দেখা যায়। তাছাড়া মসজিদের গম্বুজের রঙের নিদর্শন থেকেও ঐতিহ্যবাহী দায়াক স্থাপত্যের নিদর্শন দেখা যায়। এই বিশাল মসজিদে একটি প্রধান ৩২-মি. ব্যাস গম্বুজ এবং চারটি গম্বুজ বিশিষ্ট পাঁচটি গম্বুজ রয়েছে। মসজিদের দক্ষিণ-পশ্চিমে একটি লম্বা মিনার রয়েছে যার উচ্চতা ১১৪ মিটার। এই বিশাল মসজিদটির তিনটি ভিন্ন তলা রয়েছে। প্রথমটি বড় মসজিদের ব্যবস্থাপনা অফিস হিসেবে কাজ করত এবং দ্বিতীয় ও তৃতীয় তলাটি প্রধান প্রার্থনার জায়গা হিসেবে কাজ করত। ২০১৫ সালে ঘন কুয়াশাচ্ছন্ন পালংকা রায়ার দারুসসালাম বড় মসজিদ "Masjid Raya Darussalam Palangka Raya, Masjid Berornamen Khas Dayak" (ইন্দোনেশীয় ভাষায়)। celebes.co। সংগ্রহের তারিখ ৬ আগস্ট ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Profil Masjid Raya Darussalam" (ইন্দোনেশীয় ভাষায়)। Dewan Masjid Indonesia – Kalimantan Tengah। সংগ্রহের তারিখ ৬ আগস্ট ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ] "Masjid Raya Darussalam, Masjid Megah bermotif Khas Dayak di Kota Palangkaraya" (ইন্দোনেশীয় ভাষায়)। সংগ্রহের তারিখ ৬ আগস্ট ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে দারুসসালাম বড় মসজিদ, পালংকা রায়া সংক্রান্ত মিডিয়া রয়েছে।
বীরগঞ্জ থানা

বীরগঞ্জ থানা বাংলাদেশের দিনাজপুর জেলার অন্তর্গত বীরগঞ্জ উপজেলার একটি থানা। ১৮৯০ খ্রিস্টাব্দে বীরগঞ্জ থানা প্রতিষ্ঠা লাভ করে। বীরগঞ্জ উপজেলার ১টি পৌরসভা ও ১১টি ইউনিয়নের প্রশাসনিক কার্যক্রম বীরগঞ্জ থানার অধীন। পৌরসভা: বীরগঞ্জ ইউনিয়নসমূহ: ১নং শিবরামপুর ২নং পলাশবাড়ী ৩নং শতগ্রাম ৪নং পাল্টাপুর ৫নং সুজালপুর ৬নং নিজপাড়া ৭নং মোহাম্মদপুর ৮নং ভোগনগর ৯নং সাতোর ১০নং মোহনপুর ১১নং মরিচা বীরগঞ্জ উপজেলা দিনাজপুর জেলা "বীরগঞ্জ উপজেলা - বাংলাপিডিয়া"। bn.banglapedia.org। বাংলাপিডিয়া। সংগ্রহের তারিখ ১৮ এপ্রিল ২০২৩।  "বীরগঞ্জ উপজেলা - ইউনিয়নসমূহ"। birganj.dinajpur.gov.bd। জাতীয় তথ্য বাতায়ন। ১৮ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ১৮ এপ্রিল ২০২৩।
মরিচা ইউনিয়ন

মরিচা ইউনিয়ন নামে বাংলাদেশে মোট ২টি ইউনিয়ন রয়েছে। যথা: মরিচা ইউনিয়ন, দৌলতপুর; (কুষ্টিয়া জেলা) মরিচা ইউনিয়ন, বীরগঞ্জ; (দিনাজপুর জেলা) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
দক্ষিন আমেরিকান কুগার

দক্ষিন আমেরিকান কুগার (পুমা কনকালার কনকালার) হলো কুগারের একটি উপপ্রজাতি। এই কুগার অ্যানদিয়ান পাহাড়ি সিংহ অথবা পুমা নামেও পরিচিত। এই কুগার দক্ষিন আমেরিকার উত্তর এবং দক্ষিন অঞ্চলে থাকে। এরা কলোম্বিয়া, ভেনেজুয়েলা, পেরু, বলিভিয়া, আর্জেন্টিনা এবং চিলি তে থাকে।
উলু মসজিদ (ইলিসু)

উলু মসজিদ (আজারবাইজানি: Ulu məscid.), অথবা জুমা মসজিদ (আজারবাইজানি: Cümə məscidi ), আজারবাইজানের গাখ অঞ্চলের ইলিসু গ্রামে অবস্থিত একটি মসজিদ। এটি ১৮ শতকে নির্মিত হয়েছিল। ঐতিহাসিক ও সাংস্কৃতিক স্মৃতিস্তম্ভের বিষয়ে আজারবাইজান প্রজাতন্ত্রের মন্ত্রীদের মন্ত্রিপরিষদের আদেশ অনুসারে, এটিকে জাতীয় গুরুত্বপূর্ণ স্থাপত্য স্মৃতিস্তম্ভ হিসেবে বিবেচনা করা হয়েছে। মসজিদটি ইলিসু গ্রামের প্রধান চত্বরেই অবস্থিত। এটি গ্রামের পরিকল্পনা কাঠামো ও উন্নয়নের ক্ষেত্রে এটি অত্যন্ত গুরুত্বপূর্ণ ভূমিকা পালন করে। স্মারকটির স্থাপত্য এবং স্থানিক নকশা স্থানীয় প্রাকৃতিক ও জলবায়ু পরিস্থিতি এবং নির্মাণ কৌশল ও উপকরণ দ্বারা প্রভাবিত। মসজিদটির উত্তর-দক্ষিণে ১৩ × ২৬ মিটার পরিমাপের একটি দৃঢ়ভাবে প্রসারিত আয়তক্ষেত্র রয়েছে।  আয়তক্ষেত্রটি দুটি বর্গক্ষেত্র নিয়ে গঠিত, যেগুলোকে, পাথরের ক্রুসিফর্ম সমর্থনের সাহায্যে নয়টি কক্ষে বিভক্ত করা হয়েছে এবং তাদের উপর সূচালো খিলান রয়েছে। তিনটি উত্তর কক্ষ, যা একটি খিলানযুক্ত পোর্টাল এবং জানালা খোলার সাথে একটি প্রাচীর দ্বারা পৃথক করা আছে, তা পোর্টিকো-ইভানটি গঠন করে। এই উপাদানটি কাখ গোষ্ঠীর সমস্ত মসজিদেই দেখা যায় এবং এই কাঠামোর ভলিউমেট্রিক-স্থানিক গঠনে একটি সক্রিয় স্থান নেয়।  মসজিদের সবচেয়ে বৈশিষ্ট্যপূর্ণ বৈশিষ্ট্য হলো এর স্থানিক গঠনের স্পষ্টভাবে প্রকাশ করা সরলতা, সেইসাথে সম্মুখভাগের বিভাজন এবং ভবনের অভ্যন্তরীণ কাঠামোর মধ্যে সংযোগ। প্রধানটি হলো মসজিদের উত্তর দিকের সম্মুখভাগ। এটি একটি মার্জিত নকশার তিনটি ল্যানসেট খোলার দ্বারা কাটা, যা একটি আয়তক্ষেত্রাকার প্রসারিত ফ্রেম দ্বারা তৈরি করা হয়েছে। সম্মুখ প্রাচীরের এই নকশাটি আজারবাইজানের ভূখণ্ডে ১৭ শতকের ধর্মীয় ভবনগুলোর স্থাপত্যের জন্য আদর্শ। প্রার্থনা হলটি সমান প্রস্থের তিনটি নেভে বিভক্ত। কেন্দ্রীয় নেভের অক্ষ একটি মিহরাব দ্বারা নির্ধারণ করা হয়েছে, যা সতর্কতার সাথে চালানো হয়। অভ্যন্তরের স্তম্ভ এবং খিলানগুলো, স্তম্ভ এবং সমতল খিলানের আকারে বাইরের দেয়ালে অভিক্ষিপ্ত। মসজিদের বাহ্যিক সম্মুখভাগ এবং এর অভ্যন্তর উভয়ের আয়োজন খুব সংযমের সাথে করা হয়েছে। তবে, স্থাপত্য ফর্মগুলোর ভালভাবে করা অনুপাতের জন্য এর অভ্যন্তরের যে প্রদর্শনীয়তা তা অর্জন করা সম্ভব হয়েছিল।  সুমুগ-গালা ইছেরী বাজার Latifova, Elvira (১৯৯৯)। Северо-западный Азербайджан: Илисуйское султанство / Northwest Azerbaijan: Ilisu Sultanate। Baku: Altay। পৃষ্ঠা 16। ২০২১-০৫-১৭ তারিখে মূল থেকে আর্কাইভ করা।  "4 əsrlik tarixi olan Ulu məscid / The Great Mosque with a history of 4 centuries" (আজারবাইজানী ভাষায়)। azvision.az। জুলাই ১২, ২০২০। আগস্ট ৫, ২০১৮ তারিখে মূল থেকে আর্কাইভ করা। সংগ্রহের তারিখ মে ১৭, ২০২১।  "Azərbaycan Respublikası ərazisində dövlət mühafizəsinə götürülmüş daşınmaz tarix və mədəniyyət abidələrinin əhəmiyyət dərəcələrinə görə bölgüsünün təsdiq edilməsi haqqında" (আজারবাইজানী ভাষায়)। e-qanun.az। আগস্ট ২, ২০০১। ডিসেম্বর ৮, ২০১৫ তারিখে মূল থেকে আর্কাইভ করা। সংগ্রহের তারিখ মে ১৭, ২০২১।  Muradov, V. (১৯৮০)। Неисследованные памятники архитектуры сел. Илису Кахского района Азербайджанского ССР / The unexplored architectural monuments of the Ilisu villages of the Kakh region of the Azerbaijan SSR। পৃষ্ঠা 110-111।  উইকিমিডিয়া কমন্সে উলু মসজিদ (ইলিসু) সংক্রান্ত মিডিয়া রয়েছে।
মাকাসারের বড় মসজিদ

মাকাসারের বড় মসজিদ হলো ইন্দোনেশিয়ার মাকাসারে অবস্থিত একটি মসজিদ। এটি দক্ষিণ সুলাওয়েসি প্রদেশের প্রধান মসজিদ। মসজিদটির নির্মাণ কাজ ১৯৪৮ সালে শুরু হয় এবং ১৯৪৯ সালে শেষ হয়। তারপর থেকে ১৯৯৯ থেকে ২০০৫ সাল পর্যন্ত মসজিদটি সংস্কার করা হয়। মসজিদটিতে ১০,০০০ জন মুসুল্লি তাদের উপাসনা কর্মের জন্য একসাথে অবস্থান নিতে পারে। এটিকে দক্ষিণ-পূর্ব এশিয়ার বৃহত্তম মসজিদগুলির মধ্যে একটি অন্যতম মসজিদ হিসেবে গণ্য করা হয়। বুলুসারাউং রাস্তার পাশের এই দ্বিতল মসজিদটি নির্মাণে প্রায় ৮০ শতাংশ নির্মাণ স্থানীয় কাঁচামাল ব্যবহার করা হয়েছে। ৬৬.৬৬ মিটার উচ্চতার দুটি মিনার ছাড়াও মসজিটিতে লাইব্রেরি, ইন্দোনেশিয়ান ওলামা পরিষদ এবং দক্ষিণ সুলাওয়েসির কার্যালয় রয়েছে। মসজিদটি এক্সেলসিওর মাকাসার ফুটবল মাঠের ১৩,৯১২ বর্গ মিটার এলাকা নিয়ে নির্মিত হয়েছিল। মসজিদ নির্মাণের জন্য জায়গাটি নির্বাচন করা হয়েছিলো। মসজিদ নির্মাণ কমিটির আয়োজিত একটি প্রতিযোগিতায় স্থপতি মুহাম্মদ সোয়েবার্ডজো বিজয়ী হওয়ার পর ভবনটির প্রাথমিক নকশা তৈরি করেছিলেন। ১৯৪৯ সালের ২৫ মে তারিখে এটি নির্মিত হয়েছিল। উদ্বোধনের পর এর নির্মাণ ব্যয় দাঁড়ায় ১.২ মিলিয়ন রুপি। ১৯৪৭ সালে বোন রিজেন্সি-এর একজন পণ্ডিত কে.এইচ আহমাদ বোন দ্বারা এটির সূচনা হয়েছিল নির্মাণ কমিটির সভাপতি কে.এইচ. মোক্তার লুৎফী-এর নিয়োগের মাধ্যমে। ১৯৫৫ সালে অনুষ্ঠিত মুসাবাকাহ তিলাওয়াতিল কুরআন ( مسابقة تلاوة القران) অর্থাৎ ইন্দোনেশিয়া আন্তর্জাতিক কুরআন প্রতিযোগিতা নামক কুরআন তিলাওয়াত প্রতিযোগিতায় প্রথম স্থান অর্জন করলে মসজিদটিকে মাকাসারের গর্ব হিসেবে বিবেচনা করা হয়। ইন্দোনেশিয়ার প্রথম রাষ্ট্রপতি সুকর্ণ একবার ১৯৫৭ সালে এই মসজিদে জুমার নামাজ পড়েছিলেন। প্রাক্তন রাষ্ট্রপতি সোহার্তোও ১৯৬৭ সালে মসজিদটি পরিদর্শন করেন। শুক্রবারের জুমার নামাজে অংশগ্রহণ করেছিলেন। ১৯৯৯ সালের ফেব্রুয়ারিতে মসজিদটি সম্পূর্ণভাবে সংস্কার করা হয়েছিল। সে সময়ে তৎকালীন উপ-রাষ্ট্রপতি জুসুফ কাল্লা মসজিদটির ব্যাপক সংস্কারের ধারণা উত্থাপন করেছিলেন। মসজিদটিকে একটি বাণিজ্যিক কেন্দ্রে পরিণত করে কাছাকাছি একটি ভবন নির্মাণের উদ্বেগ ছিল। যাইহোক, ১৯৯৯ সালের ৯ অক্টোবর দক্ষিণ সুলাওয়েসির তৎকালীন গভর্নর জয়নাল বসরি পালাগুনার যুগান্তকারী পদক্ষেপের পর থেকে সংস্কারের উন্নয়ন এবং অগ্রগতির সাথে এই ধরনের উদ্বেগগুলি দূর হ হয়েছিল ল। Islam প্রবেশদ্বার বিশ্বের বৃহত্তম মসজিদগুলোর তালিকা ইন্দোনেশিয়ার মসজিদের তালিকা "Masjid Raya Makassar"। Humas Jakarta Islamic Centre and 27th ISLAND (ইন্দোনেশীয় ভাষায়)। DuniaMasjid.com। ফেব্রুয়ারি ৭, ২০১৩ তারিখে মূল থেকে আর্কাইভ করা। সংগ্রহের তারিখ জানুয়ারি ৩, ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে মাকাসারের বড় মসজিদ সংক্রান্ত মিডিয়া রয়েছে। টেমপ্লেট:Indonesia-mosque-stub
ওরোন্টেস নদী

ওরোন্টেস ( /ɔːˈrɒntiːz/ ; প্রাচীন গ্রীক শব্দ: Ὀρόντης থেকে, Oróntēs ) বা Asi ( আরবি: العاصي , আইপিএ: [alˈʕaːsˤiː] ; তুর্কি: Asi ) একটি নদী যার দৈর্ঘ্য ৫৭১ কিলোমিটার (৩৫৫ মাইল)পশ্চিম এশিয়ায় যা লেবাননে শুরু হয়,যেটি তুরস্কের সামান্দাগের কাছে এসে ভূমধ্যসাগরে প্রবেশের আগে সিরিয়ার মধ্য দিয়ে উত্তর দিকে প্রবাহিত হয়। উত্তর লেভান্টের প্রধান নদী হিসেবে ওরোন্টেস ছিল বেশ কয়েকটি বড় যুদ্ধের স্থান। নদীর তীরের সবচেয়ে গুরুত্বপূর্ণ শহরগুলির মধ্যে রয়েছে হোমস, হামা, জিসর আল-শুগুর এবং আন্তাক্যা (প্রাচীন এন্টিওক, যা "অরন্টেসের এন্টিওক" নামেও পরিচিত ছিল)। "Asi-Orontes Basin"। Food and Agriculture Organization of the United Nations। ২০১৬। সংগ্রহের তারিখ ১৮ মার্চ ২০১৮।